text: AJ Odudu
  AJ Odudu | ||
  tillefyzje- en/of radiopersoanlikheid | ||
  persoanlike bysûnderheden | ||
  echte namme | Onatejiro Odudu | |
  nasjonaliteit | Britsk | |
  berne | 12 febrewaris 1988 | |
  berteplak | Blackburn (Ingelân) | |
  etnisiteit | Nigeriaansk | |
  wurkpaad | ||
  wurksum as | presintatrise | |
  medium | tillefyzje, radio | |
  wurksum by | BBC, ITV | |
  jierren aktyf | 2009 – no | |
  offisjele webside | ||
  www.ajodudu.com |
  AJ Odudu (útspr.: ['e:ʤe: o'du:du:], likernôch: "eedzjee odûûdûû"; eins: Onatejiro Odudu; Blackburn (Ingelân), 12 febrewaris 1988) is in Britsk presintatrise en blochster fan Nigeriaansk komôf. Hja sette har karriêre útein by de BBC, mar is it bekendst wurden as presintatrise fan it reality-spin-off-programma Big Brother's Bit on the Side, fan 'e stjoerder Channel 5.
  Ynhâld
  Libben en karriêre[bewurkje seksje | boarne bewurkje]
  Jonkheid en oplieding[bewurkje seksje | boarne bewurkje]
  Odudu waard berne yn Blackburn, yn it Noardingelske greefskip Lancashire, as ien fan acht bern yn it gesin fan Nigeriaanske ymmigranten. Hja genoat har oplieding efterinoar oan 'e St. Bede's Roman Catholic High School en it St. Mary's College, beide yn Blackburn, en learde doe fierder oan 'e Keele Universiteit te Newcastle-under-Lyme, yn Staffordshire, dêr't se bachelorstitels behelle yn Ingelske taal- en letterkunde en politikology.
  Karriêre[bewurkje seksje | boarne bewurkje]
  Odudu sette har karriêre útein as ferslachjouster foar it programma BBC Blast, op Radio Lancashire. Har earste presintaasjewurk krige se yn 2009, yn it programma The Almost Perfect Guide to Life, op BBC 2. Datselde jiers presintearre hja ek The 5:19 Show, in online-programma op 'e webside fan 'e BBC. Yn 2010 presintearre Odudu it berneprogramma Teensville: Teen Witches, en yn 2011 spile se harsels yn 'e rige Comedy Lab.
  Yn 2012 wie Odudu ien fan 'e presintators fan it live-ferslach op 'e stjoerder Sky Arts fan it Isle of Wight Festival. Yn 2013 presintearre hja mei Rylan Clark en Emma Willis foar Channel 5 it reality-spin-off-programma Big Brother's Bit on the Side, en letter Celebrity Big Brother's Bit on the Side. Yn novimber 2013 waard se datoangeande lykwols ferfongen troch Carol McGiffen.
  Keppelings om utens[bewurkje seksje | boarne bewurkje]
  - (in) Offisjele webside fan AJ Odudu
  - (in) Folsleine filmografy fan AJ Odudu yn 'e Internet Movie Database (IMDb)
  Boarnen, noaten en/as referinsjes: |
  Foar boarnen en oare literatuer, sjoch ûnder: References, op dizze side. |